Document ID: 31997R0905

ΚΑΝΟΝΙΣΜΟΣ (ΕΚ) αριθ. 905/97 ΤΗΣ ΕΠΙΤΡΟΠΗΣ της 21ης Μαΐου 1997 για τον καθορισμό της ποσότητας ενεργοποίησης του πρόσθετου εισαγωγικού δασμού για τα κεράσια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 33 παράγραφος 4,
Εκτιμώντας:
ότι ο κανονισμός (ΕΚ) αριθ. 1555/96 της Επιτροπής, της 30ής Ιουλίου 1996, περί λεπτομερειών εφαρμογής του καθεστώτος για την εφαρμογή πρόσθετου εισαγωγικού δασμού στον τομέα των οπωροκηπευτικών (2), προβλέπει στο άρθρο 2 τον καθορισμό ποσοτήτων και περιόδων ενεργοποίησης 7
ότι, στο άρθρο 5 παράγραφος 4 της συμφωνίας επί της γεωργίας (3), προβλέπονται τα κριτήρια για τον καθορισμό από την Επιτροπή της ποσότητας ενεργοποίησης του πρόσθετου δασμού για ορισμένα οπωροκηπευτικά 7 ότι το άρθρο 5 παράγραφος 6 της εν λόγω συμφωνίας επιτρέπει να καθοριστούν οι περίοδοι ενεργοποίησης συναρτήσει των χαρακτηριστικών των ευπαθών και εποχιακών προϊόντων 7
ότι, σε εφαρμογή των παραπάνω κριτηρίων, η ποσότητα ενεργοποίησης για τα κεράσια πρέπει να καθοριστεί στο επίπεδο που περιλαμβάνεται στο παράρτημα του παρόντος κανονισμού 7
ότι η επιτροπή διαχείρισης οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα ενεργοποίησης των πρόσθετων εισαγωγικών δασμών για τα κεράσια που προβλέπεται στο άρθρο 2 του κανονισμού (ΕΚ) αριθ. 1555/96 για την περίοδο 1997/98, καθορίζεται όπως αναγράφεται στον πίνακα του παραρτήματος.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαΐου 1997.

Labels: 2
3
17
15